Shalom ja hyvää iltaa. Tässä TV7-uutiset Jerusalemista.
Uutisotsikoissa tänään: -
IDF-komentaja Herzi Halevi: Israel valmistautuu sotaan pohjoisrintamalla.
Britannian ulkoministeri David Cameron:
"Israelin―palestiinalaisten konfliktin poliittisen prosessin ei pitäisi estää -
palestiinalaisvaltion perustamista." Cameron sivuutti näin Israelin kannan.
Huthien hallitsema Ansar Allah varoitti Yhdysvaltoja -
toimeenpanemasta Ansar Allahin terrorijärjestöluokitusta.
Israel valmistautuu sotaan Hizbollahia vastaan pohjoisessa.
Hizbollahin raketti-iskussa kuoli eilen yksi israelilainen naissotilas -
ja kahdeksan muuta haavoittui.
Israelin puolustusvoimat (IDF) teki tuntuvia vastaiskuja Libanoniin -
surmaten ainakin kahdeksan Hizbollah-terroristia.
IDF:n esikuntapäällikkö Herzi Halevi vieraili Israelin pohjoisrintamalla -
ohjeistamassa reserviläisiä valmistau- tumaan pohjoisessa syttyvään sotaan.
Haluan korostaa yhtä asiaa: Me emme aio lopettaa tätä sotaa ennen kuin -
Pohjois-Israelin asukkaat pääsevät palaamaan koteihinsa turvallisesti.
Saatatte kysyä, miten se on tarkoitus toteuttaa.
Meidän on oltava tarvittaessa valmiit sotaan.
Se on ykköstehtävämme. Kukaan ei ole siitä eri mieltä.
Nyt keskitymme siihen, että olemme valmiit, jos sota syttyy pohjoisessa.
Halevi korosti, -
että Israelin on kyettävä suojelemaan suvereniteettiaan ja kansalaisiaan, -
ja että tämän se aikoo saavuttaa joko diplomaattisesti tai sotilasvoimin.
Olemme valmiit sotaan. Vaikka tilanne ei johtaisi sotaan, -
se ei pääty siihenkään, että tinkisimme tavoitteistamme.
Hizbollah ja sen sotilaalliset kyvyt on saatava pois rajalta.
Sen jälkeen tilanne pohjoisessa rauhoittuu -
ja asukkaat voivat taas palata alueelle. Mutta se vie vielä aikaa.
Pohjois-Israelissa ajatellaan, että turvallisuuden palauttamiseen -
saa mennä vielä tovi, kunhan lopputulos on hyvä.
Sitten New Yorkiin. YK:n pääsihteerin tiedottaja Stephane Dujarric -
kommentoi Israelin―Libanonin rajan tilannetta.
Tilanne on kiristynyt Hizbollahin laukaistua 8. lokakuuta lähtien -
satoja ammuksia Pohjois-Israelin yhteisöjä kohti.
Pikainen päivitys Libanonista. Unifil on raportoinut, -
että Israelin asevoimien ja Libanonin aseryhmien välisessä tulituksessa -
on tapahtunut huolestuttava muutos.
Iskuja on tapahtunut myös kaukana Siniseltä linjalta.
Lokakuun 8. päivän jälkeen tapahtuneet aselevon loukkaukset -
ovat vaatineet monia kuolonuhreja -
sekä vaurioittaneet asuinrakennuksia ja julkista infrastruktuuria.
Tämä uusin eskalaatio on hyvin vaarallinen.
Hizbollah tekee yhä -
toistuvia raketti- ja ohjusiskuja Israelin siviili- ja sotilaskohteisiin.
Silti YK-tiedottaja painotti YK:n vaatimusta, että "kaikkien osapuolten -
on lopetettava tulitus ja pyrittävä kohti diplomaattista ratkaisua".
Unifil-rauhanturvajoukot tekevät mandaattinsa mukaisesti -
tiivistä yhteistyötä osapuolten kanssa jännitteiden purkamiseksi.
Unifil jatkaa operointia alueella -
kasvavista riskeistä ja haasteista huolimatta.
Osapuolten tulee lopettaa tulitus ja pyrkiä kohti diplomaattista ratkaisua.
IDF on jatkanut islamistisen Hamasin moukarointia Gazassa.
Kymmeniä terroristeja on saanut surmansa -
pelkästään kuluneen vuorokauden aikana.
IDF aloitti tarkan ja rajatun operaation Nasserin sairaalassa sen jälkeen, -
kun uskottavien tietojen mukaan sairaalassa on säilytetty -
Hamasin ja sen terrorikumppaneiden murhaamien panttivankien ruumiita.
Suoritamme täsmällisiä pelastusoperaatioita niihin paikkoihin,
joissa tiedustelutietojen mukaan saattaa olla panttivankien ruumiita.
Olemme saaneet uskottavaa tietoa monista lähteistä, -
myös vapautetuilta panttivangeilta siitä, -
että Hamas piti panttivankeja Khan Junisin Nasserin sairaalassa -
ja että siellä voi olla edelleen panttivankien ruumiita.
Toisin kuin Hamas-myönteiset tiedotusvälineet maailmalla väittävät, -
potilaita ja henkilökuntaa ei käsketty poistumaan sairaalasta, Hagari sanoi.
Hamas-terroristit todennäköisesti -
piileksivät haavoittuneiden siviilien takana Nasserin sairaalassa -
ja ovat ilmeisesti pitäneet siellä myös israelilaisia panttivankeja.
Siksi IDF suorittaa sairaalassa tarkasti rajatun operaation.
Tämä arkaluonteinen operaatio valmisteltiin huolellisesti.
Sitä suorittavat -
tehtävää varten erikoiskoulutuksen saaneet IDF:n erikoisjoukot.
Yksi päätavoitteistamme on varmistaa,
että Nasserin sairaalan tärkeä työ gazalaispotilaiden parissa -
voi jatkua keskeytyksettä.
Olemme ottaneet tämän esille niissä monissa keskusteluissa, -
joita olemme käyneet viime päivinä sairaalan henkilökunnan kanssa.
Korostimme, että potilaiden ja henkilö- kunnan ei tarvitse poistua sairaalasta.
Vaikka Israel näyttää tehostavan sotilaallisia ponnistelujaan -
löytääkseen loput Gazassa olevat panttivangit, -
se ei aio kuitenkaan lähettää Mossad- päällikön johtamaa delegaatiota -
tulevaan kokoukseen Qatarin, Egyptin ja USA:n valtuuskuntien kanssa, -
ellei Hamas muuta mahdottomia vaatimuksiaan dramaattisesti.
Bidenin hallinto tuohtui Israelin päätöksestä jättää neuvottelut väliin.
Näin siitä huolimatta, että Hamas on petollinen neuvottelukumppani.
Pääministeri Netanjahu korosti, -
että Israel pitää tiukasti kiinni keskeisistä vaatimuksistaan.
Saimme vapautettua kaksi panttivankia -
vaikuttavassa operaatiossa tällä viikolla.
Olemme tähän mennessä saaneet vapaaksi 112 panttivankia -
voimakkaan sotilaallisen paineen ja tiukkojen neuvottelujen tuloksena.
Samalla taktiikalla voimme saada vapautettua lisää panttivankeja.
Hamasin on luovuttava harhaisista vaatimuksistaan.
Vasta sitten voimme päästä eteenpäin.
Israel jatkaa taistelua islamistisia terrorijärjestöjä vastaan,-
jotka aloittivat sodan raakalaismaisella hyökkäyksellään Israeliin 7. lokakuuta.
Yhdysvallat puolestaan luonnostelee paraikaa -
Britannian ja Lähi-idän pragmaattisten arabimaiden kanssa -
suunnitelmaa, jolla Israel saataisiin pakotettua kahden valtion ratkaisuun.
Ulkoministeri on tehnyt selväksi -
käytyään keskusteluja muiden Lähi-idän toimijoiden kanssa, -
että on olemassa toinenkin tapa edetä
kuin se, jolla Israel on tähän asti pyrkinyt takaamaan turvallisuutensa.
Toinen vaihtoehto tarkoittaa kahta valtiota, ja sitä reittiä aiomme edetä.
Olemme tähdentäneet -
muiden Lähi-idän maiden kuten Saudi-Arabian kanssa, -
että tämä toinen reitti hyödyttäisi Israelia valtavasti.
Israelin alueellinen integraatio ja turvallisuus vahvistuisivat.
Aiomme jatkaa tämän toisen -
ja mielestämme paremman näkymän edistämistä.
Se ei ole parempi vain palestiinalaisille, -
vaan se parantaa myös Israelin turvallisuusetuja.
Kahden valtion ratkaisua ajaa voimakkaasti etenkin -
Britannian ulkoministeri David Cameron.
Hän on jopa sitä mieltä, että palestiinalaisvaltio -
voitaisiin perustaa, vaikka poliittinen prosessi olisi vielä kesken,
kunhan sota Hamasia vastaan on päättynyt.
Olemme aina kannattaneet kahden valtion ratkaisua:
Israelia ja Palestiinaa, jotka elävät turvallisesti rinnakkain.
Siten tuodaan toivoa ja rauhaa sekä israelilaisille että palestiinalaisille.
Kahden valtion ratkaisu tarkoittaa toki sitä, -
että jossain vaiheessa Palestiina pitää tunnustaa valtioksi.
Sen ei tarvitse odottaa siihen asti, että prosessi saadaan päätökseen.
Heti alussakaan ei ole hyvä, -
sillä palestiinalaisten pitää tehdä uudistuksia.
Palestiinan valtio voidaan tunnustaa osana prosessia.
Sitten Jemeniin. Iranin tukema huthien Ansar Allah -
ilmoitti värvänneensä tähän mennessä -
noin 200 000 vapaaehtoista sotimaan Israelia vastaan.
Jatkamme mobilisointi- ja värväyskampanjaamme, -
jotta voimme käydä -
luvattua valloitustaistelua ja pyhää jihadia sionistivihollista vastaan.
Olemme värvänneet jo 200 000 taistelijaa ja vapaaehtoista.
He saavat sotilaallisen koulutuksen, minkä jälkeen he ovat valmiit -
taistelemaan sionistimiehittäjää vastaan.
Ansar Allahin sotavalmistelut Israelia vastaan -
ovat osa Iranin tulevaisuudensuunnitelmia.
Huthijohtaja varoitti samalla USA:ta vaarallisista seurauksista, -
mikäli maa toimeenpanee äskettäisen päätöksensä -
luokitella Ansar Allah terroristijärjestöksi.
Me valmistaudumme siihen, -
että Yhdysvallat sotkeutuu kutomaansa verkkoon ja hukkuu.
Jos Amerikka etenee ylimielisesti ja röyhkeästi -
ja toimeenpanee päätöksensä luokitella Ansar Allah terroriryhmäksi,
seuraukset tulevat olemaan ennennäkemättömän vaaralliset.
Kiitos seurasta.
TV7 Israel toimii lahjoitusten varassa eikä tavoittele voittoa.
Koko tuotantomme on katsottavissa ilmaiseksi.
Jos tuotantomme on siunannut sinua ja haluat tukea kustannuksissa, -
harkitsethan lahjoittamista. Voit lahjoittaa osoitteissa -
www.tv7.fi/lahjoita ja www.tv7israelnews.com.
Rukoillaan rauhaa Jerusalemille ja pelastusta Israelille.
Olen Jonathan Hessen. Siunattua illanjatkoa.
Nähdään tulevien ohjelmien parissa, jos Luoja suo.
Siihen saakka shalom Jerusalemista.
Suomennos: Sirpa Kaukonen